Tæver er under normale omstændigheder i løbetid hver 6. måned. Løbetiden varer i cirka tre uger, og det er i denne periode, du skal passe særlig godt på din hunhund – hvis du da ikke ønsker et kuld hvalpe.
Særligt i midten og i slutningen af blødningsperioden – cirka 16 dage inde – skal du holde et vågent øje med din hunhund. Det er nemlig i denne periode, at selve tidspunktet for ægløsningen foregår, og hunden er særlig parringsvillig.